4

 [image: ]

KRETINGOS RAJONO SAVIVALDYBĖS TARYBA

ŠVIETIMO KOMITETO POSĖDŽIO PROTOKOLAS

[bookmark: _GoBack]2026 m. rugpjūčio 27 d. Nr. T16-48
Kretinga

Posėdis įvyko 2026 m. rugpjūčio 25 d. 15.00–15.56 val.
Posėdžio pirmininkas – Švietimo komiteto pirmininkas Darius Petreikis.
Posėdžio sekretorė – Kretingos rajono savivaldybės (toliau – Savivaldybės) administracijos Bendrojo skyriaus specialistė Laura Narmontienė.
Dalyvauja Švietimo komiteto (toliau – komitetas) nariai: Justė Stonkutė, Tomas Abelkis (nuotoliniu būdu), Vaidas Kuprelis (nuotoliniu būdu), Dalia Bieliauskienė (nuotoliniu būdu), Povilas Černeckis (nuotoliniu būdu).
Dalyvauja kviestieji asmenys:
Antanas Kalnius – Savivaldybės meras.
Vilma Preibienė – Savivaldybės administracijos direktorė.
Giedrius Petreikis – Savivaldybės tarybos narys.
Sonata Petravičienė – Švietimo skyriaus vyr. specialistė.
Lukrecija Lengvinė – Strateginio planavimo ir investicijų skyriaus vedėja.
Ieva Venckutė – Strateginio planavimo ir investicijų skyriaus specialistė.
Simona Baublienė – Vietinio ūkio ir turto valdymo skyriaus vyr. specialistė.
Alma Rumbutienė – Ekonomikos ir biudžeto skyriaus vedėja.
DARBOTVARKĖ:
1. Dėl Švietimo komiteto posėdžio darbotvarkės patvirtinimo.
2. Dėl nepriklausomo veiklos audito atlikimo vertinant 2026 m. žiemos priežiūros darbų Kretingos mieste organizavimą, vykdymą ir kontrolę.
3. Dėl Kretingos rajono savivaldybės tarybos 2026 m. balandžio 23 d. sprendimo Nr. T2-150 „Dėl Kretingos rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programą, skaičiaus ir priešmokyklinio ugdymo grupių skaičiaus 2026–2027 mokslo metams nustatymo“ pakeitimo.
4. Dėl ilgalaikio materialiojo turto perėmimo Kretingos rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise Kretingos rajono švietimo įstaigoms.
5. Dėl Kretingos rajono gyventojo kortelės išdavimo ir naudojimo tvarkos aprašo tvirtinimo.
6. Dėl Kretingos rajono savivaldybės trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono švietimo įstaigoms.
7. Dėl Kretingos rajono savivaldybės 2021–2030 m. strateginio plėtros plano tarpinės ataskaitos tvirtinimo.
8. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo.
9. Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos Marijono Daujoto progimnazijai.
10. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo.
11. Kiti klausimai.
Komiteto pirmininkas Darius Petreikis paskelbė posėdžio pradžią. Posėdyje dalyvavo visi komiteto nariai.
1. SVARSTYTA. Dėl Švietimo komiteto posėdžio darbotvarkės patvirtinimo. Pranešėjas – D. Petreikis.
Komiteto pirmininkas Darius Petreikis informavo, kad nusišalina nuo 3-ojo darbotvarkės klausimo – „Dėl Kretingos rajono savivaldybės tarybos 2026 m. balandžio 23 d. sprendimo Nr. T2-150 „Dėl Kretingos rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programą, skaičiaus ir priešmokyklinio ugdymo grupių skaičiaus 2026–2027 mokslo metams nustatymo“ pakeitimo“, kadangi klausimas susijęs su Vydmantų gimnazija, ir paprašė komiteto pirmininko pavaduotojos Justės Stonkutės perimti pirmininkavimą svarstant šį klausimą.
Komiteto narys Tomas Abelkis pasiūlė apsvarstyti, ar nereikėtų į komiteto posėdžio darbotvarkę papildomai įtraukti sprendimo projektą Nr. T1-239 „Dėl projekto „Vydmantų stadiono pritaikymas visuomenės poreikiams“ įgyvendinimo“, kadangi klausimas susijęs su mokykla ir švietimu.
Komiteto pirmininkas Darius Petreikis pažymėjo, kad klausimas labiau susijęs su sporto sritimi, ir pasiūlė komiteto nariams apsispręsti dėl jo įtraukimo į darbotvarkę. Komiteto nariai sutarė papildomai šio klausimo į darbotvarkę neįtraukti ir jį svarstyti Savivaldybės tarybos posėdyje.
NUTARTA. Bendru sutarimu pritarta darbotvarkei.
2. SVARSTYTA. Dėl nepriklausomo veiklos audito atlikimo vertinant 2026 m. žiemos priežiūros darbų Kretingos mieste organizavimą, vykdymą ir kontrolę (spr. prj. T1-217). Pranešėjas – G. Petreikis.
Komiteto narys Tomas Abelkis pasiūlė balsuoti laisvai Savivaldybės tarybos posėdyje.
NUTARTA. Balsuoti laisvai Savivaldybės tarybos posėdyje.
3. SVARSTYTA. Dėl Kretingos rajono savivaldybės tarybos 2026 m. balandžio 23 d. sprendimo Nr. T2-150 „Dėl Kretingos rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programą, skaičiaus ir priešmokyklinio ugdymo grupių skaičiaus 2026–2027 mokslo metams nustatymo“ pakeitimo (spr. prj. T1-224). Pranešėja – A. Burbienė.
Komiteto pirmininkas Darius Petreikis paprašė komiteto pirmininko pavaduotojos Justės Stonkutės perimti posėdžio vedimą.
Komiteto pirmininkas Darius Petreikis išėjo iš posėdžių salės.
Posėdžiui toliau pirmininkavo komiteto pirmininko pavaduotoja Justė Stonkutė, kuri pakvietė balsuoti dėl komiteto pirmininko Dariaus Petreikio pareikšto nusišalinimo nuo 3-ojo darbotvarkės klausimo.
Balsuota dėl komiteto pirmininko Dariaus Petreikio nusišalinimo nuo 3-ojo darbotvarkės klausimo.
Balsavo: už – 0, prieš – visi, susilaikė – 0.
NUTARTA. Nepritarta nusišalinimui.
Komiteto pirmininkas Darius Petreikis grįžo į posėdžių salę ir toliau tęsė posėdžio vedimą.
Švietimo skyriaus vyr. specialistė Sonata Petravičienė pristatė sprendimo projektą. Informavo, kad, gavus du Vydmantų gimnazijos raštus, pateiktas sprendimo projektas turi būti pakeistas. Atsižvelgiant į rugpjūčio 20 d. gautą raštą, Vydmantų gimnazijos aštuntoje klasėje, mokinių skaičiui padidėjus dviem mokiniais, vietoje vieno siūloma formuoti du klasių komplektus. Taip pat, posėdžio dieną gavus kitą Vydmantų gimnazijos raštą, kuriame nurodyta, kad III gimnazijos klasėje mokysis 21 mokinys, siūloma iš sprendimo projekto išbraukti 1.2 papunktį dėl Savivaldybės 50 proc. prisidėjimo prie šio klasės komplekto išlaikymo.
Vyko diskusija dėl specialiųjų ugdymosi poreikių turinčių mokinių skaičiaus, mokinio padėjėjų poreikio ir finansavimo, specialiųjų klasių steigimo galimybių bei šių klausimų sprendimo nacionaliniu lygmeniu. Diskusijoje dalyvavo komiteto narys Tomas Abelkis, Švietimo skyriaus vyr. specialistė Sonata Petravičienė, Savivaldybės meras Antanas Kalnius, komiteto pirmininkas Darius Petreikis, komiteto narė Dalia Bieliauskienė ir Savivaldybės administracijos direktorė Vilma Preibienė.
Komiteto narys Tomas Abelkis pasiūlė atskirai su Švietimo skyriumi, galbūt ir mokytojais aptarti specialiųjų klasių steigimo galimybes ir specialiųjų ugdymosi poreikių turinčių mokinių ugdymo organizavimą.
NUTARTA. Bendru sutarimu pritarta sprendimo projektui.
Ankstesnis balsavimo rezultatas dėl sprendimo projekto anuliuojamas.
Švietimo skyriaus vyr. specialistė Sonata Petravičienė patikslino sprendimo projekto pakeitimus: išbraukiamas 1.2 papunktis dėl Savivaldybės 50 proc. prisidėjimo prie Vydmantų gimnazijos III G klasės išlaikymo ir keičiamas sprendimo projekto priedas – Vydmantų gimnazijoje vietoje vieno formuojami du aštuntos klasės komplektai. Bendras Vydmantų gimnazijos klasių komplektų skaičius didėja iki 14, o bendras klasių komplektų skaičius – nuo 184 iki 185.
Komiteto pirmininkas Darius Petreikis pasiūlė balsuoti dėl 1.2 papunkčio išbraukimo iš sprendimo projekto.
NUTARTA. Bendru sutarimu pritarta 1.2 papunkčio išbraukimui iš sprendimo projekto.
Komiteto pirmininkas Darius Petreikis pasiūlė balsuoti dėl sprendimo projekto priedo pakeitimo – Vydmantų gimnazijoje formuoti du aštuntos klasės komplektus ir bendrą klasių komplektų skaičių pakeisti į 185.
NUTARTA. Bendru sutarimu pritarta sprendimo projekto priedo pakeitimui.
NUTARTA. Bendru sutarimu pritarta sprendimo projektui su pakeitimais.
4. SVARSTYTA. Dėl ilgalaikio materialiojo turto perėmimo Kretingos rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise Kretingos rajono švietimo įstaigoms (spr. prj. T1-226). Pranešėja – S. Baublienė.
NUTARTA. Bendru sutarimu pritarta sprendimo projektui.
5. SVARSTYTA. Dėl Kretingos rajono gyventojo kortelės išdavimo ir naudojimo tvarkos aprašo tvirtinimo (spr. prj. T1-230). Pranešėja – I. Venckutė.
Vyko diskusija dėl Kretingos rajono gyventojo kortelės, teikiamų nuolaidų, jų galimos įtakos paslaugų kainoms, verslo subjektų dalyvavimo ir bendradarbiavimo formų bei kortelės naudos gyventojams. Diskusijoje dalyvavo komiteto pirmininkas Darius Petreikis, Strateginio planavimo ir investicijų skyriaus specialistė Ieva Venckutė, Strateginio planavimo ir investicijų skyriaus vedėja Lukrecija Lengvinė, komiteto nariai Tomas Abelkis ir Justė Stonkutė.
Pasiūlymų balsavimui nepateikta.
NUTARTA. Bendru sutarimu pritarta sprendimo projektui.
6. SVARSTYTA. Dėl Kretingos rajono savivaldybės trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono švietimo įstaigoms (spr. prj. T1-234). Pranešėja – S. Baublienė.
Kalbėjo Savivaldybės administracijos direktorė Vilma Preibienė ir komiteto pirmininkas Darius Petreikis.
NUTARTA. Bendru sutarimu pritarta sprendimo projektui.
7. SVARSTYTA. Dėl Kretingos rajono savivaldybės 2021–2030 m. strateginio plėtros plano tarpinės ataskaitos tvirtinimo (spr. prj. T1-235). Pranešėja – L. Lengvinė.
Vyko diskusija dėl bendradarbiavimo su verslu ir kurortinės teritorijos statuso siekimo. Diskusijoje dalyvavo komiteto narys Tomas Abelkis, Savivaldybės administracijos direktorė Vilma Preibienė ir Savivaldybės meras Antanas Kalnius.
Pasiūlymų balsavimui nepateikta.
NUTARTA. Bendru sutarimu pritarta sprendimo projektui.
8. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“ pakeitimo (spr. prj. T1-236). Pranešėja – A. Adomaitienė.
Į komiteto nario Tomo Abelkio klausimą atsakė Savivaldybės administracijos direktorė Vilma Preibienė.
NUTARTA. Bendru sutarimu pritarta sprendimo projektui.
9. SVARSTYTA. Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos Marijono Daujoto progimnazijai (spr. prj. T1-237). Pranešėja – S. Baublienė.
NUTARTA. Bendru sutarimu pritarta sprendimo projektui.
10. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo (spr. prj. T1-241). Pranešėja – L. Lengvinė.
NUTARTA. Bendru sutarimu pritarta sprendimo projektui.
11. SVARSTYTA. Kiti klausimai.
Komiteto narė Justė Stonkutė informavo apie Sveikatos apsaugos ir socialinių reikalų komiteto narės Giletos Gedvilienės inicijuotą ir Sveikatos apsaugos ir socialinių reikalų komitete palaikytą iniciatyvą rajono ugdymo įstaigose įrengti higienos priemonių merginoms stoteles.
Informacija išklausyta.
Vyko diskusija dėl Kretingos Marijos Tiškevičiūtės mokyklos pastato fasado plokščių būklės ir jų remonto. Diskusijoje dalyvavo komiteto narys Tomas Abelkis, Savivaldybės administracijos direktorė Vilma Preibienė ir Savivaldybės meras Antanas Kalnius.
Taip pat vyko diskusija dėl Vydmantų darželio pastato drėgmės, kondensato kaupimosi ir drenažo problemų bei galimų jų sprendimo būdų. Diskusijoje dalyvavo komiteto narys Tomas Abelkis, Savivaldybės meras Antanas Kalnius ir komiteto pirmininkas Darius Petreikis.
Posėdis baigtas 15.56 val.

Švietimo komitete pateikti pasiūlymai, pastebėjimai:

Svarstant klausimą „Dėl Kretingos rajono savivaldybės tarybos 2026 m. balandžio 23 d. sprendimo Nr. T2-150 „Dėl Kretingos rajono savivaldybės bendrojo ugdymo mokyklų mokinių skaičiaus kiekvienos klasės sraute ir klasių skaičiaus kiekviename sraute, mokinių, ugdomų pagal priešmokyklinio ugdymo programą, skaičiaus ir priešmokyklinio ugdymo grupių skaičiaus 2026–2027 mokslo metams nustatymo“ pakeitimo“:
1.  Komiteto narys Tomas Abelkis pasiūlė atskirai su Švietimo skyriumi, galbūt ir mokytojais aptarti specialiųjų klasių steigimo galimybes ir specialiųjų ugdymosi poreikių turinčių mokinių ugdymo organizavimą.
2. Gavus du Vydmantų gimnazijos raštus, pritarta sprendimo projekto pakeitimams – išbraukti 1.2 papunktį ir pakeisti sprendimo projekto priedą.


Posėdžio pirmininkas				                Darius Petreikis



Posėdžiui pirmininkaujanti				                Justė Stonkutė
(Komiteto pirmininko Dariaus Petreikio nusišalinimo metu)



Posėdžio sekretorė				                Laura Narmontienė

